Арсенальная (станцыя метро)

**Арсенальная** (, ) — станцыя Кіеўскага метрапалітэна, размешчаная на Святошынска-Броварскай лініі. Была адкрыта 6 лістапада 1960 года ў складзе першай чаргі будаўніцтва. Самая глыбокая станцыя метрапалітэна ў свеце (глыбіня залажэння 105,5 м). Назву станцыя атрымала ад размешчанага побач буйнога завода «Арсенал». Пасажырапаток — 26,1 тыс. чал./суткі.

З 1986 года станцыя мае статус «помнік архітэктуры мясцовага значэння», ахоўны нумар 187.

## Канструкцыя 
Станцыя глыбокага залажэння, «англійскага тыпу» — з кароткай сярэдняй залай. Сярэдняя зала злучана з кожнай платформай двума праходамі-парталамі. Маецца дадатковы асобны праход паміж дзвюма платформамі.

Падземны вестыбюль злучаны з паверхняй трохстужачным двухмаршавым эскалатарам з прамежкавым падземным вестыбюлем. Наземны вестыбюль уяўляе сабой прамавугольны будынак, увянчаны купалам. У ніжнім эскалатарным маршы ўстаноўлены 3 эскалатары тыпу ЭМ-5.5 з вышынёй пад’ёму 55,8 м, а ў верхнім маршы — 3 эскалатары тыпу ЭМ-5.5 з вышынёй пад’ёму 46,6 м.

Станцыя мае адзін выхад на Арсенальную плошчу і прылеглыя да яе вуліцы Івана Мазепы, Маскоўскую і Міхаіла Грушэўскага.

## Абсталяванне 
Абліцоўванне пілонаў і сцен выканана белым і ружовым мармурам, таксама выкарыстоўваецца алюмініевае ліццё, анадаванае пад бронзу. Маюцца характэрныя для падземных станцый першай чаргі мармуровыя лаўкі і краты шляхавых сцен. Тарэц сярэдняй залы быў упрыгожаны барэльефам, прысвечаным студзеньскаму паўстанню 1918 года рабочых завода «Арсенал»; гэты барэльеф быў дэмантаваны ў канцы 1990-х гадоў і не захаваўся.

## Рэжым працы 
Адкрыццё — 05:38, закрыццё — 00:10.

Адпраўленне першага цягніка ў накірунку:
* ст. «Лясная» — 06:01
* ст. «Акадэмгарадок» — 05:48

Адпраўленне апошняга цягніка ў накірунку:
* ст. «Лясная» — 0:30
* ст. «Акадэмгарадок» — 0:18

## Фотаздымкі 

Arsenalna metro station Kiev 2010 03.jpg|Цэнтральная зала
Arsenalna metro station Kiev 2010 04.jpg|Пасадачная платформа
Arsenalna metro station Kiev 2010 05.jpg|Праход паміж платформамі
Arsenalna metro station Kiev 2010 06.jpg|Дэкаратыўная рашотка
Арсенальная 06.jpg|Назва станцыі на шляхавай сцяне
Arsenalna metro station Kiev 2010 08.jpg|Дзверцы на шляхавай сцяне
Арсенальная 08.jpg|Від на эскалатарны нахіл
Arsenalna metro station Kiev 2010 02.jpg|Ніжні эскалатарны нахіл
Arsenalna metro station Kiev 2010 pano.jpg|Панарама прамежкавага вестыбюля эскалатарнага нахілу
Арсенальная 11.jpg|Верхні эскалатарны нахіл
Arsenalnaya vestibule 2007.jpg|Наземны вестыбюль

## Цікавыя факты 
* «Арсенальная» — адзіная зараз існуючая станцыя «англійскага тыпу» ў метрапалітэнах былога СССР. Раней цэнтральнай залы не мелі станцыі «Лубянка», «Чыстыя пруды» і «Павялецкая» Замаскварэцкай лініі ў Маскве, але яны былі пасля рэканструяваны.
* Пры глыбіні 105,5 метраў «Арсенальная» з’яўляецца самай глыбокай станцыяй метро на тэрыторыі былога СССР і нават ва ўсім свеце. Пры гэтым наступная за ёй станцыя, «Днепр», з’яўляецца надземнай.

## Спасылкі 
* Звесткі на афіцыйным сайце Кіеўскага метрапалітэна 
* Старонка станцыі на неафіцыйным сайце Кіеўскага метрапалітэна  
* Станцыя «Арсенальная» на сайце «Свет метро» 
* [Арсенальна (станція метро) на ВЕК](http://wek.kiev.ua/wiki/index.php/Арсенальна_(станція_метро))  

Катэгорыя:Станцыі Кіеўскага метрапалітэна